
  
124 DR 30.10.2019 

 

 

Kita bukan tidak boleh mengadakan akademik dan sebagainya. Yang Berhormat 
Kuala Terengganu, Yang Berhormat tidak bertanya apa-apa soalan, saya jawab.  

Dato’ Seri Dr. Shahidan bin Kassim [Arau]: Ya, saya hendak tanya. Yang 
Berhormat, berdasarkan kepada jawapan Yang Berhormat yang begini aman dan damai. 
Tuan Yang di-Pertua pun aman dan damai, jadi saya cadangkan supaya latihan vokasional 
di bawah Kementerian Pendidikan itu dimasukkan di bawah kementerian Yang Berhormat. 
Yang Berhormat kena berani untuk membawa perubahan.  

Ini kerajaan harapan baru ini kena berani bawa pembaharuan sebab kementerian 
Yang Berhormat ada maklumat tentang pekerjaan bukan sahaja latihan. Jadi, TVET ialah 
maklumat latihan dan kerja itu bersama. Akan tetapi latihan vokasional tidak ada matching, 
dengan izin, dengan pekerjaan. Jadi Yang Berhormat hendak minta supaya kerajaan 
masukkan di bawah kementerian Yang Berhormat. Satu. 

Kedua, Yang Berhormat telah menyebut baru-baru ini bahawa terdapat 23 ribu 
orang yang telah dibuang kerja. Di sini Yang Berhormat menyebut bahawa peluang 
pekerjaan. Jadi yang kena buang kerja ini siapa Yang Berhormat? Ini yang kedua. 

Ketiga, yang terakhir untuk awal ini sebab Yang Berhormat berminat dengan saya, 
saya pun berminat dengan Yang Berhormat. Akan tetapi kalau Timbalan Menteri menjawab 
kena- dengan kami. Saya hendak beritahu Yang Berhormat, kenapa pertumbuhan ekonomi 
rancak berlaku di Indonesia, Thailand, Filipina, Singapura tetapi pertumbuhan ekonomi kita 
lembap tetapi tiba-tiba disebut peluang pekerjaan semakin bertambah.  

Jadi Yang Berhormat, ada tidak maklumat bahawa peluang pekerjaan ini 
sebenarnya pertambahan itu ialah merupakan keseronokan mendengar tetapi akhirnya yang 
akan mendapat peluang pekerjaan ialah orang asing yang datang ke sini tetapi mereka tidak 
balik.  

■1910 

Jadi, Yang Berhormat Menteri, apakah oleh sebab Kementerian Kewangan telah 
menyiarkan bahawa wang RM500 yang diberi melalui EPF dan RM300 kepada majikan. 
Apakah Yang Berhormat Menteri hendak cadang supaya majikan itu kerajaan dan wang itu 
tidak perlu lagi dibagi melalui majikan dan sebagainya kita bagi melalui pekerja sebab bila 
kita beri kepada pekerja ia akan membelanjakan duit dan apabila belanjakan dia akan 
meningkatkan pertumbuhan ekonomi.  

Jadi, yang disebut oleh Yang Berhormat Menteri Kewangan itu siapa yang akan 
mengendalikan iaitu berhubung dengan RM500 dan RM300. RM300 kepada majikan dan 
RM500 kepada graduan.  

Tuan M. Kulasegaran: Yang Berhormat, sebelum saya menjawab soalan yang 
dibangkitkan saya hendak isi satu perkara yang mustahak iaitu mengenai future work. 
Pekerjaan pada masa hadapan adalah menggunakan kemahiran teknologi digabung dengan 
kemahiran sistem maklumat. Lapan teknologi yang berkembang pesat yang memacu Industri 
IR 4.0 adalah artificial  intelligence, augmented reality, robot internet of things, blockchain, 
virtual reality, drones dan 3D Printing.  

Di antara kemahiran yang diperlukan bagi menyokong kepada perubahan teknologi 
ini adalah kemahiran big data, automation, cording, supply chain, digitalization, dan business 
equipment. Ini bermaksud untuk pekerjaan-pekerjaan yang akan wujud dalam lima tahun ini 
akan berkait rapat dengan industri IR 4.0 antaranya big data analysis, data saintis, cyber 
security, robotic drones controller, e-Commerce, software hardware developer, system 
analysis, animator digital arts, virtual effect artist, 3D Modeler, cyber graphic, security analysis 
programmer, software engineer, database specialist, solution architect, IT business, 
development accounting and financial analysis.  

 



Kita bukan tidak boleh mengadakan akademik dan sebagainya. Yang Berhormat Kuala Terengganu, Yang Berhormat tidak bertanya apa-apa soalan, saya jawab. Dato' Seri Dr. Shahidan bin Kassim [Arau]: Ya, saya hendak tanya. Yang Berhormat, berdasarkan kepada jawapan Yang Berhormat yang begini aman dan damai. Tuan Yang di-Pertua pun aman dan damai, jadi saya cadangkan supaya latihan vokasional di bawah Kementerian Pendidikan itu dimasukkan di bawah kementerian Yang Berhormat. Yang Berhormat kena berani untuk membawa perubahan. Ini kerajaan harapan baru ini kena berani bawa pembaharuan sebab kementerian Yang Berhormat ada maklumat tentang pekerjaan bukan sahaja latihan. Jadi, TVET ialah maklumat latihan dan kerja itu bersama. Akan tetapi latihan vokasional tidak ada matching, dengan izin, dengan pekerjaan. Jadi Yang Berhormat hendak minta supaya kerajaan masukkan di bawah kementerian Yang Berhormat. Satu. Kedua, Yang Berhormat telah menyebut baru-baru ini bahawa terdapat 23 ribu orang yang telah dibuang kerja. Di sini Yang Berhormat menyebut bahawa peluang pekerjaan. Jadi yang kena buang kerja ini siapa Yang Berhormat? Ini yang kedua. Ketiga, yang terakhir untuk awal ini sebab Yang Berhormat berminat dengan saya, saya pun berminat dengan Yang Berhormat. Akan tetapi kalau Timbalan Menteri menjawab kena- dengan kami. Saya hendak beritahu Yang Berhormat, kenapa pertumbuhan ekonomi rancak berlaku di Indonesia, Thailand, Filipina, Singapura tetapi pertumbuhan ekonomi kita lembap tetapi tiba-tiba disebut peluang pekerjaan semakin bertambah. Jadi Yang Berhormat, ada tidak maklumat bahawa peluang pekerjaan ini sebenarnya pertambahan itu ialah merupakan keseronokan mendengar tetapi akhirnya yang akan mendapat peluang pekerjaan ialah orang asing yang datang ke sini tetapi mereka tidak balik. #1910. Jadi, Yang Berhormat Menteri, apakah oleh sebab Kementerian Kewangan telah menyiarkan bahawa wang RM500 yang diberi melalui EPF dan RM300 kepada majikan. Apakah Yang Berhormat Menteri hendak cadang supaya majikan itu kerajaan dan wang itu tidak perlu lagi dibagi melalui majikan dan sebagainya kita bagi melalui pekerja sebab bila kita beri kepada pekerja ia akan membelanjakan duit dan apabila belanjakan dia akan meningkatkan pertumbuhan ekonomi. Jadi, yang disebut oleh Yang Berhormat Menteri Kewangan itu siapa yang akan mengendalikan iaitu berhubung dengan RM500 dan RM300. RM300 kepada majikan dan RM500 kepada graduan. Tuan M. Kulasegaran: Yang Berhormat, sebelum saya menjawab soalan yang dibangkitkan saya hendak isi satu perkara yang mustahak iaitu mengenai future work. Pekerjaan pada masa hadapan adalah menggunakan kemahiran teknologi digabung dengan kemahiran sistem maklumat. Lapan teknologi yang berkembang pesat yang memacu Industri IR 4.0 adalah artificial intelligence, augmented reality, robot internet of things, blockchain, virtual reality, drones dan 3D Printing. Di antara kemahiran yang diperlukan bagi menyokong kepada perubahan teknologi ini adalah kemahiran big data, automation, cording, supply chain, digitalization, dan business equipment. Ini bermaksud untuk pekerjaan-pekerjaan yang akan wujud dalam lima tahun ini akan berkait rapat dengan industri IR 4.0 antaranya big data analysis, data saintis, cyber security, robotic drones controller, e-Commerce, software hardware developer, system analysis, animator digital arts, virtual effect artist, 3D Modeler, cyber graphic, security analysis programmer, software engineer, database specialist, solution architect, IT business, development accounting and financial analysis.